Doctorul Shawqi Saeed, Președintele Consiliului de Administrație al Institutului Superior de Științe Comerciale din El Mahalla El Kubra, Cairo, președintele Grupului de Companii Delta Modernă din România și alți câțiva importanți oameni de afaceri egipteni s-au întâlnit cu Vicențiu Mocanu din
Râmnicu Vâlcea, care este candidat pentru funcția de primar al orașului, alegeri care se vor desfășura în ziua de 9 iunie 2024.
El a discutat cu aceștia despre dezvoltarea relațiilor egipto-române, în scenariul în care va câștiga alegerile, iar oamenii de afaceri egipteni ar lua în calcul să deschidă noi fabrici de producție în Râmnicu Vâlcea.
În cazul în care Vicențiu Mocanu va câștiga alegerile, oamenii de afaceri din Cairo au promis că garantează că mai mulți oameni de afaceri egipteni vor invesi în Râmnicu Vâlcea, în planurile lor intrând inclusiv deschiderea fabricii de spumă poliuretanică (burete) pentru canapele, mobilă, etc. și
fabrica de saltele, pe lângă alte investiții care se ridică la aproximativ 20 de milioane de euro. Aceștia ar urma să ofere și salarii competitive pentru muncitorii români din Râmnicu Vâlcea.